Babelscape/SREDFM huggingface dataset:
Δημήτριος Καβουρόπουλος

Ο Δημήτριος Καβουρόπουλος ήταν Ζακύνθιος πατριώτης του 19ου αιώνα, μέλος της Φιλικής Εταιρείας.

Ο Καβουρόπουλος ήταν φαρμακοποιός στο επάγγελμα. Το 1819 μυήθηκε στη Φιλική Εταιρεία από τον Νικόλαο Καλύβα, στην οποία προσέφερε σημαντικές υπηρεσίες για την προπαρασκευή του επαναστατικού αγώνα. Το 1821 φιλονίκησε με Άγγλο αστυνομικό και η συνακόλουθη φυλάκισή του προκάλεσε εξέγερση των φίλων του. Για την καταστολή της εξέγερσης χρειάστηκε να έλθει αγγλικό απόσπασμα από την Κέρκυρα. Τελικά ο διοικητής των Επτανήσων Τόμας Μέτλαντ έδωσε εντολή να αποφυλακιστεί ο Καβουρόπουλος. Αργότερα, το 1824, ο Καβουρόπουλος έλαβε μέρος στις προσπάθειες να αναλάβει την υπόθεση της ελληνικής ανεξαρτησίας η Αγγλία.

Όταν απελευθερώθηκε η Ελλάδα, ο Καβουρόπουλος μετοίκησε στο Ναύπλιο, αλλά όταν δολοφονήθηκε ο Ιωάννης Καποδίστριας θεωρήθηκε ότι ήταν αγγλόφιλος, και τον υποχρέωσαν να γυρίσει στη Ζάκυνθο, όπου πέθανε πάμπτωχος. Ο Δημήτριος Καβουρόπουλος έγραψε πολλά υπομνήματα, με σημαντική ιστορική αξία.
Εμμανουήλ Ιωαννίδης

Ο Εμμανουήλ Ιωαννίδης (1823-1906) ήταν Έλληνας λόγιος και φιλόλογος, διευθυντής της Ελληνικής Σχολής της Χάλκης.

Ο Ιωαννίδης γεννήθηκε στην Αμοργό με το επώνυμο Ζαράνης και σπούδασε φιλολογία στο Πανεπιστήμιο Αθηνών. Στη συνέχεια έζησε πολλά χρόνια στο Βουκουρέστι και στην Κωνσταντινούπολη. Δημοσίευσε πολλές μελέτες φιλολογικού περιεχομένου και δίδαξε στην Ελληνική Σχολή της Χάλκης και σε άλλα σχολεία της Ελλάδας. Υπήρξε από τα ιδρυτικά μέλη του Ελληνικού Φιλολογικού Συλλόγου Κωνσταντινουπόλεως.

Ο Γάλλος αρχαιολόγος Γκαστόν Ντεσάν γνώρισε από κοντά τον Ιωαννίδη στην Αμοργό και γράφει σχετικά: "«Ο άνθρωπος αυτός διαβάζει με μεγάλη άνεση οποιοδήποτε ορνιθοσκάλισμα γραμμένο με ψιλά γράμματα και πολύπλοκα συμπλέγματα, πάνω στις περγαμηνές, τα υαλουργήματα, τα μανουάλια και τα τέμπλα της Βυζαντινής Αυτοκρατορίας. Υπήρξε για πολύ καιρό σχολάρχης της Αμοργού... ...έχει αφιερωθεί στην μελέτη της Αμοργού. Γνωρίζει το νησί απέξω κι ανακατωτά. Ιστορικές πληροφορίες, δημοτικά τραγούδια, τοπικές παροιμίες, ιδιωματισμοί της τοπικής γλώσσας, είναι όλα θαμμένα μέσα στις σημειώσεις του... ...Έμαθα ότι ετοίμαζε μια μεγάλη εργασία για την Αμοργό: έξι τόμοι ήταν έτοιμοι για το τυπογραφείο. Έξι τόμοι είναι πολλοί για λίγα τετραγωνικά χιλιόμετρα. Όμως οι Έλληνες έχουν μιαν ικανότητα ερανισμού που επιτελεί κατορθώματα.»"
Σίττας

Ο Σίττας (έχασε τη ζωή του το 538) ήταν Βυζαντινός στρατιωτικός διοικητής κατά τη διάρκεια της βασιλείας του αυτοκράτορα Ιουστινιανού Α΄ (527-565). Κατά τη διάρκεια του Ιβηρικού πόλεμου εναντίον της Σασσανιδικής Αυτοκρατορίας, ο Σίττας πήρε εντολή από το παλάτι, με όλες τις δυνάμεις του από την Αρμενία, να επιτεθούν στη Μεσοποταμία μαζί με τον Βελισάριο. Ο Σίττας κέρδισε μια νίκη επί των Σασσανιδών στα Σάταλα.
Κρις Πρατ

Ο Κρις Πρατ ("Christopher Michael "Chris" Pratt", 21 Ιουνίου 1979) είναι Αμερικανός ηθοποιός. Ξεκίνησε την καρίερα του στην τηλεόραση με την συμμετοχή του σε τηλεοπτικές σειρές και αργότερα συνέχισε την καριέρα του στον κινηματογράφο με την συμμετοχή του σε κινηματογραφικές ταινίες.Περισσότερο γνωστός έγινε με τις ταινίες "Η ταινία Lego" και "Φύλακες του Γαλαξία".
Ντανιέλ Ονά Οντό

Ο Ντανιέλ Ονά Οντό (Daniel Ona Ondo, γενν. στις 10 Ιουλίου 1945) είναι πολιτικός από την Γκαμπόν και πρωθυπουργός από τον Ιανουάριο του 2014 ως τον Σεπτέμβριο του 2016. Προηγουμένως υπηρέτησε ως υπουργός Παιδείας και ως Πρώτος Αντιπρόεδρος της Εθνοσυνέλευσης. Είναι μέλος του Δημοκρατικού Κόμματος της Γκαμπόν ("Parti démocratique gabonais", PDG).
Πολιπόρθης

O Πολιπόρθης (ή Πτολιπόρθης κατά τον Παυσανία) ήταν ο μικρότερος γιος του Οδυσσέα και της Πηνελόπης. Γεννήθηκε όταν ο Οδυσσέας έλειπε από την Ιθάκη και είδε για πρώτη φορά τον πατέρα του όταν αυτός επέστεψε στο νησί μετά από πολυετή απουσία.
Σύμφωνα με τον Πρόκλο, τον συγγραφέα της "Γραμματικής Χρηστομάθειας", αυτό συνέβη όταν ο Οδυσσέας ξαναγύρισε στην Ιθάκη από τη Θεσπρωτία - όπου είχε πάει μετά την μνηστηροφονία, είχε παντρευτεί την βασίλισσα των Θεσπρωτών Καλλιδίκη και είχε κάνει μαζί την έναν άλλο γιο, τον Πολυποίτη. Γεγονότα που περιγράφονταν στα χαμένα έπη Τηλεγόνεια και Θεσπρωτίδα.
Αγριόγατα

Η Αγριόγατα ή "Αγριόγατα η κοινή" ("Felis silvestris") είναι ένα είδος μικρόσωμων σαρκοφάγων θηλαστικών του γένους Αίλουρος (Felis) της οικογένειας των Αιλουρίδων, η οποία μοιάζει πολύ με την κατοικίδια Γάτα.
Τσελεστίνο Καβεντόνι

Ο Τσελεστίνο Καβεντόνι ("Celestino Cavedoni", 18 Μαΐου 1795 – 26 Νοεμβρίου 1865) ήταν Ιταλός μοναχός, αρχαιολόγος και νομισματολόγος.
Τζόζεφ Στίγκλιτς

Ο Τζόζεφ Στίγκλιτς ("Joseph Eugene Stiglitz", γενν. 9 Φεβρουαρίου 1943) είναι Αμερικανός οικονομολόγος και καθηγητής στο Πανεπιστήμιο Κολούμπια. Το 2001 τιμήθηκε με το Βραβείο Νόμπελ Οικονομικών Επιστημών για την έρευνα του στην ανάλυση των αγορών που χαρακτηρίζονται από ασύμμετρη πληροφόρηση. Έχει διατελέσει αντιπρόεδρος της Παγκόσμιας Τράπεζας και επικεφαλής οικονομολόγος της Επιτροπής Οικονομικών Συμβούλων του προέδρου Κλίντον.

Είναι γνωστός για την επικριτική του στάση σε θέματα που αφορούν την παγκοσμιοποίηση, τη λειτουργία των ελεύθερων αγορών και το ρόλο διεθνών οικονομικών οργανισμών όπως το Διεθνές Νομισματικό Ταμείο και η Παγκόσμια Τράπεζα. Ο Στίγκλιτς θεωρείται ως ένας από τους πιο σημαίνοντες οικονομολόγους σύμφωνα με τις ακαδημαϊκές αναφορές, ενώ το 2011 κατατάχτηκε από το αμερικανικό περιοδικό Time μεταξύ των 100 ανθρώπων με τη μεγαλύτερη επιρροή σε παγκόσμια κλίμακα.

Το έργο του εστιάζεται σε θέματα κατανομής πλούτου, διεθνούς εμπορίου και διοίκησης και οργάνωσης επιχειρήσεων. Μεταξύ άλλων είναι συγγραφέας αρκετών βιβλίων και τακτικός αρθρογράφος σε διεθνή ενημερωτικά έντυπα.
Νάσος Δετζώρτζης

Ο Νάσος Δετζώρτζης (Κέρκυρα, 2 Φεβρουαρίου 1911 – Αθήνα, Ιούνιος 2003) ήταν πεζογράφος, ποιητής, αρθρογράφος, μεταφραστής, επιμελητής εκδόσεων, αποδέκτης του Ειδικού Κρατικού Βραβείου Λογοτεχνίας για το σύνολο του έργου του το 1995.
Σογιπούγι

οι Νεβάδος δε Σογιπούγι, όπως φαίνεται από το [[Βιγιαρρίκα (ηφαίστειο)|Ηφαίστειο Βιγιαρρίκα]]
Το Σογιπούγι (ισπανικά: "Sollipulli") είναι μια ηφαιστειακή καλδέρα καλυμμένη με πάγο, η οποία βρίσκεται περίπου 12 χιλιόμετρα της μικρής πόλης του Μελιπέουκο στην Περιοχή Αραουκανία, της Χιλής. Το ηφαίστειο Σογιπούγι βρίσκεται βορειοανατολικά της λίμνης Καμπούργουα και νοτιοανατολικά του ηφαιστείου Γιάιμα, και υπάρχουν απόψεις για τουλάχιστον επτά ενεργά ηφαίστεια από το χείλος της κορυφής. Το ηφαίστειο έχει εξελιχθεί σε στενή επαφή με τον πάγο και έχει μερικά τυπικά σχεδόν παγετώδη ηφαιστειακά χαρακτηριστικά. Διαφέρει από πολλές καλδέρες στο ότι το Σογιπούγι φαίνεται να έχει καταρρεύσει με ένα μη-εκρηκτικό τρόπο. Η εποχή της κατάρρευσης δεν είναι ακόμη γνωστή, αλλά από την καλδέρα που διαμορφώθηκε η ηφαιστειακή δραστηριότητα έχει συνεχιστεί κατά μήκος των περιβαλλόντων δακτυλιοειδών ρηγμάτων, τα οποία έχουν παραγάγει ροές λάβας και θόλους λάβας, αυξάνοντας την ανύψωση του τοίχου της καλδέρας. Η καλδέρα έχει μέση διάμετρο 4χλμ και σύμφωνα με τις μετρήσεις που έγιναν το 1993 περιείχε ένα μέγιστο πάχος του πάγου τουλάχιστον 550 μ, αλλά ίσως μέχρι 650 μ, εκείνη τη στιγμή.

Το ηφαιστειακό συγκρότημα βρίσκεται εντός των ορίων του τομέα Ουαλαλαφκέν στο Εθνικό Καταφύγιο Βιγιαρρίκα
Σουμπερίτες-Πουλικοί

Με το όρο Σουμπερίτες-Πουλικοί εννοούνται δύο ένοπλα τάγματα Ελλήνων εθελοντών, που υπηρέτησαν στον γερμανικό στρατό κατοχής της Ελλάδας.

Οι Σουμπερίτες φέρεται ότι λάμβαναν εντολές από τη Βέρμαχτ και πήραν το όνομά τους από τον Γερμανό επιλοχία Φριτς Σούμπερτ και τον Έλληνα συνταγματάρχη Γεώργιο Πούλο που ήσαν επικεφαλής.

Φέρεται ότι οι Σουμπερίτες-Πουλικοί εθελοντές χρησιμοποιούσαν τη γερμανική πολεμική στολή με τα διακριτικά ΕΕΣ ("Εθνικός Ελληνικός Στρατός") και η συμμετοχή τους στον γερμανικό στρατό κατά την περίοδο της Κατοχής σχετίστηκε με σφαγές αμάχων πληθυσμών.
Nothing Was The Same

To Nothing Was The Same είναι το τρίτο στούντιο άλμπουμ του καναδού ράπερ Drake. Το άλμπουμ κυκλοφόρησε στις 20 Σεπτεμβρίου 2013 και περιλαμβάνει συμμετοχές με τους Jay-Z,Big Sean,2 Chainz, Jhené Aiko και Sampha. Η μουσική παραγωγή έγινε κυρίως από τον Noah "40" Shebib και από άλλους μουσικούς παραγωγούς της OVO Sound όπως Boi-1da, Mike Zombie, Majid Jordan, και Nineteen85 ενώ η λίστα περιλαμβάνει και τους Chilly Gonzales, Detail, Key Wane, Hudson Mohawke, και Jake One.

Το άλμπουμ έλαβε αρκετά θετικές κριτικές πουλώντας στην πρώτη εβδομάδα κυκλοφορίας του στις Η.Π.Α. 658,000 αντίτυπα, κατακτώντας την πρώτη θέση στο Billboard 200 Chart.
Μέχρι και τις 10 Σεπτεμβρίου 2014 το άλμπουμ έχει πουλήσει 1,624,000 αντίτυπα στις Η.Π.Α. Ο Drake κέρδισε με το άλμπουμ του το βραβείο για το καλύτερο άλμπουμ στα BET Hip Hop Awards για το 2014. Ηταν επίσης υποψήφιο στην ίδια κατηγορία και στα Grammy Awards 2014 χάνοντας όμως από τους Macklemore και Ryan Lewis και το άλμπουμ τους The Heist.
Όσκαρ ντε λα Ρέντα

Ο Όσκαρ ντε λα Ρέντα ("Oscar de la Renta", 22 Ιουλίου 1932 - 20 Οκτωβρίου 2014) ήταν Αμερικανός σχεδιαστής μόδας, από τις κορυφαίες προσωπικότητες στο χώρο.
Αστραπαίος

Το επίθετο Αστραπαίος ήταν μία αρχαία θρησκευτική επίκληση, και συγκεκριμένα μια ονομασία του θεού Δία, ως του θεού που προκαλεί τις αστραπές.

Στην αρχαία Αθήνα υπήρχε βωμός του Αστραπαίου Διός, από όπου οι Πυθαϊστές για τρεις μήνες και επί τρεις συνεχείς ημέρες και νύκτες κάθε μήνα παρατηρούσαν τον ουρανό μέχρι που να δουν αστραπή, οπότε απέστελναν αντιπροσωπεία στους Δελφούς. Εκτός των Αθηνών, παραδίδεται ότι στην πόλη `Αντανδρο της Τρωάδας, στη Μυσία, υπήρχε εορτή προς τιμή του Αστραπαίου Διός.
Kill Fuck Die

Kill Fuck Die είναι ο τίτλος του έβδομου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 1997 μέσω της "Raw Power" στην Ευρώπη και την Ιαπωνία και μέσω της "Castle Records" στις Ηνωμένες Πολιτείες.

Ο ήχος του συγκροτήματος στο συγκεκριμένο άλμπουμ υιοθέτησε industrial στοιχεία και έγινε πιο βαρύς σε σχέση με τους προηγούμενους δίσκους τους. Για το ""Kill Fuck Die" επέστρεψε στο συγκρότημα ο κιθαρίστας Κρις Χολμς, ενώ το μπάσο ανέλαβε ο Μάικ Ντούντα.

Η ιαπωνική έκδοση του άλμπουμ δεν περιελάμβανε τα "Little Death" και "Fetus", αλλά περιείχε το κομμάτι "Tokyo's on Fire"".
Objection Overruled

Objection Overruled είναι ο τίτλος του ένατου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 1 Φεβρουαρίου 1993 από την "RCA Records" στην Ευρώπη και από την "CMC International" στην Αμερική. Η ιαπωνική έκδοση του δίσκου περιελάμβανε το επιπλέον κομμάτι "Rich & Famous".

Η ηχογράφηση, η παραγωγή και η μίξη του δίσκου πραγματοποιήθηκε στα "Dierks Studios" της Κολωνίας. Το εξώφυλλο του είναι δημιουργία του κιθαρίστα του συγκροτήματος, Βολφ Χόφμαν.

Αυτός ήταν ο πρώτος δίσκος μετά την επανένωση των Accept με τον τραγουδιστή Ούντο Ντιρκσνάιντερ και το πρώτο άλμπουμ με μοναδικό κιθαρίστα του σχήματος τον Χόφμαν.

Το άλμπουμ ανέβηκε στο Top-30 στην Γερμανία, την Σουηδία, την Ελβετία και την Ιαπωνία. Οι κριτικές που έλαβε ήταν θετικές, με το "Metal Storm" να το βαθμολογεί με 7,6 / 10 και το "Allmusic" με τρία αστέρια με άριστα τα πέντε.
Γεώργιος Κουρούσης

Ο Γεώργιος Κουρούσης (Κατσαρού Μεσσηνίας, 22 Ιουλίου 1905 - Αθήνα, 21 Νοεμβρίου 1988) ήταν Έλληνας ιατρός (μαιευτήρας-γυναικολόγος), ο δεύτερος στη σειρά κοινοτάρχης (στη συνέχεια δήμαρχος) του Αιγάλεω.

Από τους πρώτους ιατρούς του Αιγάλεω, προερχόταν από οικογένεια επιστημόνων. Είχε αδελφό τον πρώτο φαρμακοποιό της πόλης (στη συμβολή της Ιεράς Οδού με τη Λεωφόρο Θηβών) "Χρήστο Κουρούση". Στα τέλη του 1939 διορίσθηκε κοινοτάρχης από το καθεστώς της 4ης Αυγούστου 1936, διαδεχόμενος τον Αθ. Παπαδόπουλο. Το κοινοτικό συμβούλιο αποτελούνταν από τον ίδιο (ως πρόεδρο) και τους Κωνσταντίνο Καλογερόπουλο (αντιπρόεδρο), Γεώργιο Ρουσσάκη, Π. Κωνσταντινίδη, Δ. Λειβαδίτη και Αριστομένη Καραγιώργη (μέλη). Διατηρήθηκε στη θέση του έως και το θέρος του 1944, οπότε οι τοπικές αρχές καταλύθηκαν από το ΕΑΜ. Στρατεύθηκε και έλαβε μέρος στον Ελληνοϊταλικό πόλεμο. Μετά το 1944 δεν ασχολήθηκε ξανά με τα κοινά.
Cacophony

Οι Cacophony ήταν αμερικανικό speed metal συγκρότημα, το οποίο σχηματίστηκε το 1986 στο Σαν Φρανσίσκο από τους κιθαρίστες Μάρτι Φρίντμαν και Τζέισον Μπέκερ. Το συγκρότημα κυκλοφόρησε δύο στούντιο δίσκους σε διάστημα τριών ετών, πριν διαλυθούν.
ΝΙΦΛ Τσάμπιονσιπ

Η ΝΙΦΛ Τσάμπιονσιπ είναι το δεύτερο και τρίτο ανώτατο ποδοσφαιρικό επίπεδο στην Βόρεια Ιρλανδία. Αποτελείται από δύο κατηγορίες. Την ΝΙΦΛ Τσάμπιονσιπ 1 που έχει 14 ομάδες και την ΝΙΦΛ Τσάμπιονσιπ 2 που έχει 15 ομάδες. Ιδρύθηκε το 2008 αντικαθιστώντας την IFA Intermediate League. Ιδρύθηκε τo 1951 με την ονομασία Β΄ κατηγορία(B Division) .To ΄74 χωρίστηκε σε Νότιο και Βόρειο όμιλο. Το ΄99 μετονομάστηκε σε Irish League Second Division και η τρίτη κατηγορία σε Reserve League. Το 2013 πήρε την σημερινή του μορφή.
First Rays of the New Rising Sun

First Rays of the New Rising Sun είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που είχαν κυκλοφορήσει στο παρελθόν κατά την δεκαετία του '70 και κυκλοφόρησε στις 22 Απριλίου 1997 από την "L.L.C. / MCA".

Ο ίδιος ο Χέντριξ είχε ως σκοπό να κυκλοφορήσει ένα άλμπουμ με αυτό τον τίτλο, κάτι που δεν κατάφερε να πραγματοποιήσει αφού πέθανε στις 18 Σεπτεμβρίου 1970. Η κυκλοφορία αυτή αποσκοπούσε στο να είναι όσο το δυνατόν πιο κοντά στις προθέσεις του Χέντριξ γι' αυτό το άλμπουμ, με τους παραγωγούς να χρησιμοποιούν προσωπικές σημειώσεις και ηχογραφήσεις που πραγματοποίησε ο κιθαρίστας τους τελευταίους μήνες της ζωής του. Το μεγαλύτερο μέρος των ηχογραφήσεων πραγματοποιήθηκε στα "Electric Lady Studios", ενώ κάποιες εξ αυτών έλαβαν χώρα στα "Record Plant Studios" της Νέας Υόρκης.

Ο δίσκος σκαρφάλωσε στο Top-50 στην Μεγάλη Βρετανία και τις Ηνωμένες Πολιτείες.
Κομητεία του Ουρζέλ

Η Κομητεία του Ουρζέλ (στα καταλανικά "Comtat d'Urgell") ήταν μία από τις κύριες μεσαιωνικές κρατικές οντότητες που υπήρξαν στο έδαφος της σημερινής Καταλονίας. Γεννήθηκε το 785 ως συνοριακή κομητεία του Φραγκικού Βασιλείου και από τη στιγμή της "de facto" ανεξαρτητοποίησής του από την φραγκική εξουσία το 879 εξελίχθηκε σε σημαντικό παράγοντα της περιοχής. Το 1413 ενσωματώθηκε στο Στέμμα της Αραγώνας μετά την κατάκτησή του από τον Φερδινάνδο Α’. Γεωγραφικά επεκτεινόταν στις κοιλάδες του ποταμού Βαλίρα (που περιλαμβάνουν και τη σημερινή Ανδόρρα) και γύρω από τις όχθες του ποταμού Σέγρε, έχοντας ως πυρήνα ήταν η σημερινή καταλανική κομητεία του Άνω Ουρζέλ (ή Ουρζελέτ) και σημαντικότερο αστικό του κέντρο η πόλη του Ουρζέλ, σήμερα γνωστή ως Σέου δ’ Ουρζέλ, έδρα της ομώνυμης επισκοπής.
Nokia 101

Το Nokia 101 είναι ενα κινητό τηλέφωνο το οποίο κυκλοφόρησε απο την Nokia τον Οκτώβριο του 2011.
Nokia 103

Το Nokia 103 είναι ενα κινητό τηλέφωνο το οποίο κυκλοφόρησε απο την Nokia στα τέλη του 2012.
Μπαλαγέ

Το Μπαλαγέ (στα καταλανικά, "Balaguer") είναι μια πόλη της Καταλονίας, πρωτεύουσα της κομητείας της Νογέρα και δεύτερο μεγαλύτερο αστικό κέντρο της επαρχίας της Λιέιδα. Ιστορικά αποτέλεσε πρωτεύουσα της μεσαιωνικής Κομητείας του Ουρζέλ ενώ βρέχεται από τον ποταμό Σέγρε.
Nokia 105

Το Nokia 105 είναι ενα κινητό τηλέφωνο το οποίο κυκλοφόρησε απο την Nokia τον Μάιο του 2013.
Nokia 106

Το Nokia 106 είναι ενα κινητό τηλέφωνο το οποίο κυκλοφόρησε απο την Nokia τον Νοέμβριο του 2013.
Nokia 107

Το Nokia 107 είναι ενα κινητό τηλέφωνο το οποίο κυκλοφόρησε απο την Nokia τον Οκτώβριο του 2013.
Historia Lettica

Η Historia Lettica είναι ένα από τα παλαιότερα ιστορικά βιβλία για την Λετονία, την Λετονική μυθολογία και την Λετονική γλώσσα. Συγγράφηκε από τον Λουθηρανό ιερέα Πάουλ Άινχορν το 1649.

Η Historia Lettica εκδόθηκε στο Κένιγκσμπεργκ το 1649 στα γερμανικά.

Κατηγορία:Κένιγκσμπεργκ
Λι Ντόρμαν

Ο Λι Ντόρμαν (αγγλ. "Lee Dorman") ήταν Αμερικανός μπασίστας και συνθέτης, γνωστότερος ως μέλος των συγκροτημάτων Iron Butterfly και Captain Beyond.
Ραούλ Αράισα

Ο Ραούλ Αράισα ("Raúl Araiza") ισπανική : [raˈul aˈɾaisa], γεννημένος στις 14 Νοεμβρίου 1964, είναι μεξικανός ηθοποιός και παρουσιαστής της τηλεόρασης

Γεννήθηκε στην Πόλη του Μεξικού. Σπούδασε δράμα στο Centro de Educación Artística της Televisa (Κέντρο της Καλλιτεχνικής Εκπαίδευσης). Έχει δύο κόρες με τη σύζυγό του. Ο αδελφός του, η μητέρα του και ο πατέρας του είναι επίσης ηθοποιοί.
Σβεν Γ΄ της Δανίας

thumb|right|250px|Ανδριάντας του βασιλιά της Δανίας Σβεν Γ΄
Ο Σβεν Γ΄ της Δανίας (Δαν.: "Svend III Grathe", 1125 - 23 Οκτωβρίου 1157), βασιλιάς της Δανίας (1146 - 1157) ήταν νόθος γιος του βασιλιά της Δανίας Έρικ Β΄ του Αλησμόνητου και της ερωμένης του Θίνας ευρισκόμενος σε συνεχώς μεταβαλλόμενες συμμαχίες με τον Κνούτο Ε΄ και τον ξάδελφό του Βάλντεμαρ Α΄ της Δανίας. Ο Σβεν Γ΄ αποπειράθηκε κατά την διάρκεια ενός δείπνου να σκοτώσει τους ανταγωνιστές του, δεν κατόρθωσε όμως να δολοφονήσει τον Βάλντεμαρ από τον οποίο στην συνέχεια ηττήθηκε και σκοτώθηκε στην μάχη του Γκράθ Χίθ.
Εμιράτο της Λάριδα

Το Εμιράτο της Λάριδα ή βασίλειο ταϊφά της Λάριδα (στα αραβικά, "طائفة لاردة", «"ṭāʾifa Lārida"») ήταν ένα από τα «βασίλεια ταϊφά» που δημιουργήθηκαν ως αποτέλεσμα της κατάρρευσης του Χαλιφάτου της Κόρδοβας (μεταξύ 1017-1023) με επίκεντρο την σημερινή πόλη της Λιέιδα, από τον Σουλεϊμάν ιμπν Μουχάμαντ αλ-Μουσταΐν. 

Το 1039 ο Αλ-Μουσταΐν κατέλαβε όλο το βασίλειο Ταϊφά της Σαρακούστα και βασίλεψε σε όλο το βόρειο σύνορο των μουσουλμανικών κτήσεων στην Ιβηρική. Ο γιος του και διάδοχός του στην Λάριδα, Γιουσούφ ιμπν Σουλεϊμάν, εκδιώχθηκε από τον αδερφό του, ο οποίος με τη σειρά του όταν πέθανε άφησε το βασίλειο αυτό, μαζί με τα βασίλεια Τάιφα της Τορτόζα και της Ντένια στον Αλ-Μουχντίρ Ιμάντ-αντ-Ντάουλα. Ο τελευταίος συμμάχησε με τον κόμη της Βαρκελώνης, Ραϋμόνδο Βερεγγάριο Β' εναντίον του Ελ-Σιντ. Μετά τον θάνατο το διαδόχου και γιου του, το βασίλειο πέρασε στα χέρια των Αλμοραβιδών, μέχρι την παράδοσή της στους κόμητες της Βαρκελώνης, Ραϋμόνδο Βερεγγάριο Δ' και του Ουρζέλ, Ερμενγκόλ Δ' στις 24 Οκτωβρίου του 1149.
Γεώργιος Πούλος

Ο Γεώργιος Πούλος (Ρουμανία 1889 - Γουδή 11 Ιουνίου 1949) ήταν Έλληνας στρατιωτικός, αξιωματικός, αρχικά του Ελληνικού Στρατού και κατά τη διάρκεια της Γερμανικής κατοχής της Ελλάδας συνεργάτης των Γερμανικών ναζιστικών δυνάμεων. Ήταν ιδρυτής του "Ελληνικού Εθελοντικού Σώματος Κρύας Βρύσης", γνωστού επίσης ως "Εθελοντικό Τάγμα Πούλου" ή "Poulos Verband". Ήταν υπεύθυνος για εγκλήματα πολέμου έναντι Ελλήνων αμάχων.
Nokia 108

Το Nokia 108 είναι ενα κινητό τηλέφωνο το οποίο κυκλοφόρησε απο την Nokia τον Οκτώβριο του 2013.
Στεατόρνις

Η Στεατόρνις (ορθότερα ο Στεατόρνις) είναι νυκτόβιο, σπηλαιόβιο πτηνό της οικογενείας των Στεατορνιθιδών, που απαντάται σε περιοχές της Κ. και Ν. Αμερικής. Η επιστημονική ονομασία του είδους είναι "Steatornis caripensis" και δεν περιλαμβάνει υποείδη. 
*Η στεατόρνις είναι το μοναδικό νυκτόβιο πτηνό -χωρίς απώλεια πτητικής ικανότητας- που τρέφεται με καρπούς. Υπέστη μεγάλες απώλειες των πληθυσμών του λόγω της θήρευσης από τον άνθρωπο, για εκμετάλλευση του λίπους που παράγεται και αποθηκεύεται στο σώμα της (βλ. Εκμετάλλευση από τον άνθρωπο).
Helldorado

Helldorado είναι ο τίτλος του όγδοου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Μάιο του 1999 μέσω της "CMC International Records". Η ιαπωνική έκδοση περιελάμβανε την karaoke mix των κομματιών ""Don't Cry (Just Suck)" και "Dirty Balls"".

Οι κριτικές για τον δίσκο ήταν μέτριες, κυρίως λόγω της φωνητικής προσέγγισης του Μπλάκι Λόουλες. Το "Allmusic" του έδωσε δύο αστέρια με άριστα τα πέντε, το "Sputnik Music" μέσο όρο βαθμολογιών 2,4 / 5 και το "Metal Archives" 61%. Οι πωλήσεις του άλμπουμ ήταν χαμηλές, αφού δεν κατάφερε να μπει στο Top-100 των βρετανικών τσαρτ, αν και επέστρεψαν στους γερμανικούς καταλόγους επιτυχιών μετά από επτά χρόνια.

Η στιχουργική των W.A.S.P. παρουσίασε μία επιστροφή στο ύφος της δεκαετίας του '80, με τίτλους όπως ""Don't Cry (Just Suck)", "Dirty Balls" και "Saturday Night Cockfight"".
Νίκη ντε Σαιν Φαλ

Η Νίκη ντε Σαιν Φαλ, (πλήρες όνομα: Κατρίν Μαρί-Ανιές Φαλ ντε Σαιν Φαλ, , 29 Οκτωβρίου 1930 - 21 Μαΐου 2002) ήταν Γαλλίδα εικαστικός, ζωγράφος, γλύπτρια και σκηνοθέτρια.
Ελληνικό σφενδάμι

Το Σφενδάμι heldreichii, με κοινή ονομασία σφενδάμι του Χελδράιχ (Heldreich), Ελληνικό σφενδάμι και Βαλκανικό σφενδάμι, είναι ένα είδος σφένδαμου.

Το συγκεκριμένο είδος φτάνει σε ύψος τα 15 μέτρα και έχει κίτρινα λουλούδια.
Ακυληία

μικρογραφία|Άποψη του αρχαιολογικού χώρου της Ακυληίας.
Η Ακυληία ή Ακουιληία ("Aquileia") είναι αρχαία ρωμαϊκή πόλη στην Ιταλία, που βρίσκεται στον μυχό της Αδριατικής θάλασσας, στην άκρη των λιμνοθαλασσών, περίπου 10 χιλιόμετρα από τη θάλασσα. Σήμερα, η πόλη είναι μικρή (περίπου 3.500 κατοίκων), αλλά κατά την αρχαιότητα ήταν μεγάλη και εξέχουσα ως μία από τις μεγαλύτερες πόλεις του κόσμου με πληθυσμό 100.000 κατοίκων το 2ο αιώνα μ.Χ., και είναι ένας από τους κυριότερους αρχαιολογικούς χώρους της βόρειας Ιταλίας.
Πεσμεργκά

Πεσμεργκά (κουρδικά: پێشمەرگە "Pêşmerge", , κυριολεκτικά: "αυτοί που αντιμετωπίζουν το θάνατο") είναι ο όρος που χρησιμοποιείται για τους Κούρδους μαχητές στο ημιαυτόνομο Ιρακινό Κουρδιστάν. Οι δυνάμεις Πεσμεργκά του Ιρακινού Κουρδιστάν υφίστανται από την εμφάνιση του ιρακινού κουρδικού κινήματος ανεξαρτησίας, στις αρχές της δεκαετίας του 1920, μετά την κατάρρευση της Οθωμανικής και της Γκατζάρ αυτοκρατορίας, που κυβερνούσαν από κοινού την περιοχή.

Πεσμεργκά είναι επίσης η επίσημη ονομασία των ενόπλων δυνάμεων της Περιφερειακής Κυβέρνησης του Κουρδιστάν, στο ημιαυτόνομο Ιρακινό Κουρδιστάν. Οι δυνάμεις Πεσμεργκά περιλαμβάνουν και γυναίκες στις τάξεις τους. Οι Πεσμεργκά, έχει αποδειχθεί ότι είναι ένας αποτελεσματικός στρατός, παρέχοντας ασφάλεια σε όλες τις εθνικότητες. Κατά τη διάρκεια της, υπό αμερικανική ηγεσία, εισβολής στο Ιράκ, οι Πεσμεργκά βοήθησαν τις Ηνωμένες Πολιτείες στην αποστολή τους να συλλάβουν τον Σαντάμ Χουσεΐν. Επίσης, συνέλαβαν τον Χασάν Γκουλ, αγγελιοφόρο του επικεφαλής της Αλ Κάιντα Οσάμα Μπιν Λάντεν, το 2004, η οποία οδήγησε τελικά στην επιχείρηση Λόγχη του Ποσειδώνα, κατά την οποία αμερικανοί πεζοναύτες σκότωσαν τον Μπιν Λάντεν.
Αυστρασία

Η Αυστρασία αποτελούσε το βορειοανατολικό μέρος του Βασιλείου των Μεροβίγγειων Φράγκων, εδάφη τα οποία το αποτελούσαν σήμερα ανήκουν στη Γαλλία, Γερμανία, Βέλγιο, Λουξεμβούργο και Ολλανδία. Η πρωτεύουσά της ήταν το Μετς, αν και κάποιοι βασιλιάδες της Αυστρασίας κυβέρνησαν από την Ρεν, το Τριρ και την Κολωνία.
Πεπινίδες

Οι Πεπινίδες ή Αρνουλφίδες ήταν Φραγκική αριστοκρατική οικογένεια από την Αυστρασία την εποχή των Μεροβίγγειων. Αρχικά κατείχαν το αξίωμα του Μαγιορδόμου των Ανακτόρων (687), στην συνέχεια έγιναν ντε φάκτο ηγεμόνες στην Νευστρία και την Αυστρασία που τυπικά ήταν υπό την ηγεμονία των Μεροβίγγειων.
Οι Πεπινίδες ανέβηκαν στον θρόνο ως Βασιλείς των Φράγκων και ίδρυσαν την Δυναστεία των Καρολιδών. Τα ονόματα "Πεπινίδες" και "Αρνουλφίδες" είναι σύγχρονοι ορισμοί, προκύπτουν από τα ονόματα των ιδρυτών της δυναστείας που ήταν ο Αρνούλφος του Μετς και ο Πεπίνος του Λάντεν, ο γιος του Αρνούλφου Ανσέγκιζελ παντρεύτηκε την κόρη του Πεπίνου Αγία Μπέγκα. Τα "Χρονικά του Μετς" καταγράφουν τον Πεπίνο σαν το πρώτο γνωστό μέλος της οικογένειας.

Οι δυο οικογένειες ενώθηκαν στο πρόσωπο του Πεπίνου του Χέρσταλ του γιο του Ανσέγκιζελ και της Μπέγκας. Από τα τέλη του 8ου αιώνα οι Πεπινίδες απέκτησαν την πραγματική εξουσία στο Φραγκικό βασίλειο, οι Μεροβίγγειοι ονομάστηκαν από τους σύγχρονους ιστοριογράφους "βασιλείς-μαριονέτες". Πολλοί ιστορικοί γράφουν ότι οι Πεπινίδες ακολούθησαν μια "μακρόχρονη στρατηγική" για την άνοδο τους στην εξουσία. Ο Πεπίνος του Χέρσταλ επεκτάθηκε στην Νευστρία μετά την νίκη του στην "μάχη του Τερτρύ" (687). Με τον θάνατο του (714) ακολούθησε εμφύλιος πόλεμος μεταξύ των απογόνων του, ο γιος του Κάρολος Μαρτέλος βγήκε ο μεγάλος νικητής και ανέλαβε την εξουσία στην Αυστρασία και την Νευστρία. Οι απόγονοι του Καρόλου Μαρτέλου έμειναν γνωστοί σαν Καρολίδες, οι απόγονοι του αδελφού του Χίλντεμπραντ Α΄ ονομάστηκαν Νιμπελουνγκίδες.
Ερπηστής

Ο Ερπηστής αποτελεί ένα γένος της οικογένειας των Ερπηστιδών (μαγκούστες). Είναι το τυπικό γένος της οικογένειας. Περιλαμβάνει τα κόλουθα δέκα είδη, με έναν αριθμό υποειδών και ένα εξαφανισμένο υποείδος:

* Βραχύουρη μαγκούστα, "Herpestes brachyurus"
** "H. b. brachyurus"
** "H. b. hosei" 
** "H. b. javanensis"
** "H. b. palawanus"
** "H. b. parvus"
** "H. b. sumatrius"
* Ινδική γκρίζα μαγκούστα, "Herpestes edwardsi"
** "H. e. edwardsi"
** "H. e. ferrugineus"
** "H. e. lanka"
** "H. e. montanus"
** "H. e. nyula"
* Ινδική καστανή μαγκούστα, "Herpestes fuscus"
** "H. f. fuscus"
** "H. f. flavidens"
** "H. f. maccarthiae"
** "H. f. rubidior"
** "H. f. siccatus"
* Αιγυπτιακή μαγκούστα , "Herpestes ichneumon"
** "H. i. ichneumon"
** "H. i. angolensis"
** "H. i. cafra"
** "H. i. centralis"
** "H. i. funestus"
** "H. i. mababiensis"
** "H. i. numidicus"
** "H. i. parvidens"
** "H. i. sabiensis"
** "H. i. sangronizi"
** "H. i. widdringtonii"
* Μικρή Ασιατική μαγκούστα, "Herpestes javanicus"
** "H. j. javanicus"
** "H. j. auropunctatus"
** "H. j. exilis"
** "H. j. orientalis"
** "H. j. pallipes"
** "H. j. palustris" (Μαγκούστα της Βεγγάλης)
** "H. j. peninsulae"
** "H. j. perakensis"
** "H. j. rafflesii"
** "H. j. rubrifrons"
** "H. j. siamensis"
** "H. j. tjerapai"
* Μακρόρινη μαγκούστα "Herpestes naso"
*  Μαγκούστα με κολλάρο, "Herpestes semitorquatus"
** "H. semitorquatus semitorquatus"
** "H. s. uniformis"
* Κοκκινωπή μαγκούστα, "Herpestes smithii"
** "H. smithii smithii"
** "H. s. thysanurus"
** "H. s. zeylanius"
* Καβουροφάγα μαγκούστα, "Herpestes urva"
** "H. u. urva"
** "H. u. annamensis"
** "H. u. formosanus"
** "H. u. sinensis"
* Ριγωτή μαγκούστα, "Herpestes vitticollis"
** "H. v. vitticollis"
** "H. v. inornatus"
* † "Herpestes lemanensis" (†=εξαφανισμένο)
Dark Roots of Earth

Dark Roots of Earth είναι ο τίτλος του δέκατου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 27 Ιουλίου του 2012 μέσω της δισκογραφικής εταιρείας "Nuclear Blast Records". Η ειδική έκδοση του άλμπουμ περιελάμβανε τέσσερα επιπλέον κομμάτια, μεταξύ αυτών τις διασκευές στο ""Powerslave" των Iron Maiden, στο "Dragon Attack" των Queen και το "Animal Magnetism" των Scorpions, ενώ η ιαπωνική έκδοση περιελάμβανε την επανεκτέλεση του "Practice What You Preach"".
Αλέξανδρος Σάββας

Ο Αλέξανδρος Σάββας (1907 - 1981) ήταν καθηγητής ιατρικής στο Αριστοτέλειο Πανεπιστήμιο Θεσσαλονίκης. Τακτικός καθηγητής της έδρας της Περιγραφικής Ανατομικής που έμεινε γνωστός για την ευρεία γνώση του στην Ανατομική του Ανθρώπου, Ιστολογία και Εμβρυολογία και για το μεγάλο του ενδιαφέρον σχετικά με την εκπαίδευση των φοιτητών. Επηρέασε τις μετέπειτα γενιές ιατρών που θήτευσαν κοντά του τόσο για την εκπαιδευτική του μέθοδο όσο και για την άριστη χρήση της Ελληνικής γλώσσας και της Ιατρικής ορολογίας.
Ινστιτούτο Σμιθσόνιαν

thumb|right|160px|Η Σημαία του ΣΙ
Το Σμιθσόνειο Ινστιτούτο (ΣΙ), ή Ινστιτούτο Σμιθσόνιαν, είναι ένα ίδρυμα ερευνών των ΗΠΑ που ιδρύθηκε, με νομοθετική πράξη του Κογκρέσου, στις 10 Αυγούστου του 1846, με βασικό σκοπό ""την αύξηση και διάδοση της γνώσης" κυρίως μέσα από μουσειακά εκθέματα, φυσικής ιστορίας, μνημεία πολιτισμού και σχετικές έρευνες. Το εν λόγω ίδρυμα, τελώντας υπό τη αιγίδα και οικονομική υποστήριξη του κράτους, ως ανεξάρτητος πολιτειακός οργανισμός, κατά την έννοια "Εθνικού Μουσείου των ΗΠΑ"" συγκροτείται από μια μεγάλη ομάδα 19 βασικών μουσείων και 169 θυγατρικών, εννέα ερευνητικών κέντρων και ένα ζωολογικό κήπο, γεγονός που το έχουν καταστήσει όχι μόνο ιδιαίτερα γνωστό παγκοσμίως, αλλά και το μεγαλύτερο συγκρότημα του είδους του στον κόσμο.
Κομητεία του Παλιάρς

Η Κομητεία του Παλιάρς (στα καταλανικά "Comtat de Pallars", στα λατινικά "Comitatus Paliarensis") ήταν μια μεσαιωνική κομητεία που δημιουργήθηκε στα πλαίσια της Ισπανικής Μαρκίας, στα εδάφη της σημερινής Καταλονίας γύρω στο 920. Από την πρώτη αυτή κομητεία με το όνομα Παλιάρς κατά το 1011 προέκυψαν δύο νέες κομητείες με το όνομα Άνω Παλιάρς και Κάτω Παλιάρς.

Γεωγραφικά επεκτεινόταν μεταξύ του βορείου τμήματος της λεκάνης του ποταμού Νογέρα Παλιαρέζα και της περιοχής της σημερινής Πόμπλα δε Σεγού. Περιλάμβανε επίσης τις κοιλάδες του Άνεου, του Καρδός, της Φερέρα και του Φλεμισέλ.
Κομητεία του Άνω Παλιάρς

Η Κομητεία του Άνω Παλιάρς (στα καταλανικά "Comtat de Pallars Sobirà") ήταν μια μεσαιωνική κομητεία της σημερινής Καταλονίας, που προέκυψε από την διάσπαση σε δύο της αρχικής κομητείας του Παλιάρς. Γεωγραφικά τοποθετείτο στην βόρεια λεκάνη του ποταμού Νογέρα Παλιαρέζα. Με το πέρας του Καταλανικού Εμφυλίου, ο βασιλιάς Ιωάννης Β’ άλλαξε το όνομά του σε Μαρκησία του Άνω Παλιάρς, παύοντας έτσι την ύπαρξή του ως ανεξάρτητου φεουδαρχικού τίτλου.
ΠΕΦΟ Ολυμπιακός

Η ΠΕΦΟ Ολυμπιακός (διαβάζεται «πέφο») ήταν κυπριακή ποδοσφαιρική ομάδα με έδρα τη Λεμεσό. Αποτελούσε την ποδοσφαιρική ομάδα της ΠΕΦΟ Κύπρου (Παγκύπρια Ένωση Φίλων Ολυμπιακού Κύπρου), η οποία ήταν ένας σύνδεσμος φιλάθλων του Ολυμπιακού Πειραιώς στην Κύπρο. Η ομάδα είχε συμμετοχές στη Γ΄ κατηγορία και στη Δ΄ κατηγορία της Κύπρου.
Ολυμπιάς Φρενάρου

Η Ολυμπιάς Φρενάρου (ή η Ολυμπιάδα Φρενάρου) είναι κυπριακό αθλητικό σωματείο με έδρα το Φρέναρος της επαρχίας Αμμοχώστου. Ιδρύθηκε το 1940. Διαθέτει τμήμα ανδρικής πετοσφαίρισης, καθώς και τμήματα υποδομής. Χρώματα του σωματείου είναι το κόκκινο και το άσπρο. Έδρα της ομάδας είναι η Κλειστή Αίθουσα Λυκείου Φώτη Πίττα Φρενάρους.

Παλαιότερα το σωματείο διατηρούσε και ποδοσφαιρική ομάδα η οποία είχε αγωνιστεί μέχρι τη Δ΄ κατηγορία. Το 2000 το ποδοσφαιρικό τμήμα του σωματείου ενοποιήθηκε το ποδοσφαιρικό τμήμα του Φωτειακού Φρενάρου δημιουργώντας την ομάδα Φρέναρος FC 2000.
Α.Γ.Σ. Άπις Ζευγολατίου

Ο Α.Γ.Σ. Άπις Ζευγολατίου είναι αθλητικός σύλλογος με χρώματα το μαύρο και το άσπρο και με έμβλημα τον Δρομέα. Ιδρύθηκε στις 6 Αυγούστου 1995 στην έδρα του Δήμος Βέλου - Βόχας το Ζευγολατιό Κορινθίας συνεχίζοντας μια ιστορία πολλών ετών για το Στίβο του Ζευγολατιού, από μια ομάδα πολιτών, τους Αριστείδη Μπουλντά, Πιτσούνη Βασιλική, Αντώνη Δημάκη, Νίκο Ραχανιώτη, Γιώργο Γεωργιόπουλο, Γιώργο Μυλωνά, Παναγιώτα Πιτσούνη και Σπυριδούλα Πιτσούνη. Αναγνωρίστηκε από την Γενική Γραμματεία Αθλητισμού στις 15 Δεκεμβρίου 1995 και εγγράφτηκε στον ΣΕΓΑΣ στις 8 Ιανουαρίου 1996. Έχει τμήματα Στίβου και Βόλει. Παλαιότερα είχε και τμήματα Ποδοσφαίρου και Επιτραπέζιας Αντισφαίρισης. 
Πρόεδρος του Συλλόγου είναι ένας εκ των ιδρυτών, ο Αριστείδης Μπουλντάς.
SCART

Το SCART (γαλλικά :"Syndicat des Constructeurs d'Appareils Radiorécepteurs et Téléviseurs") (αγγλικά, "Radio and Television Receiver Manufacturers' Association") είναι ένα ευρωπαϊκό πρότυπο γαλλικής προέλευσης που υλοποιείται από έναν βύσμα 21 ακίδων ("pin") με σκοπό τη σύνδεση μεταξύ συσκευών εικόνας και ήχου, και τη μεταφορά των αντίστοιχων αναλογικών ηλεκτρικών σημάτων. Εναλλακτικές ονομασίες του "SCART" είναι "Péritel" στη Γαλλία, "21-pin EuroSCART" στην Ασία, "Euroconector" και "EuroAV". Στις ΗΠΑ συνηθίζεται και η ονομασία "EIA Multiport". Το SCART μεταφέρει αναλογικά σήματα σύνθετης εικόνας ("Composite video"), RGB (τα τρία χρώματα που συνθέτουν την εικόνα), σήματα S-Video, στερεοφωνικό ήχο, δεδομένα ("data") και σήματα ελέγχου με τη δυνατότητα αμφίδρομης επικοινωνίας μεταξύ των δύο συσκευών (αποστολέας και παραλήπτης). Το SCART μεταφέρει κυρίως αναλογικά σήματα ενώ με τους ακροδέκτες 10,12 και 14 μπορεί να μεταφέρει και ψηφιακά. Στα τέλη της δεκαετίας του ´80 το SCART αναβαθμίστηκε για να υποστηρίζει το καινούργιο τότε πρότυπο S-Video.
Τεόφιλο Κουμπίγιας

Ο Τεόφιλο Χουάν Κουμπίγιας Αριζάγκα (ισπανικά: "Teófilo Juan Cubillas Arizaga", προσωνύμιο "El Nene" («Το Παιδί»), γεννήθηκε 8 Μαρτίου 1949) είναι Περουβιανός πρώην διεθνής ποδοσφαιριστής που αγωνιζόταν ως μέσος. Έχει επιλεγεί ως ο σπουδαιότερος παίκτης της χώρας του όλων των εποχών και μέσα στους 50 καλύτερους του 20ού αιώνα στις εκλογές της IFFHS (48ος) και κορυφαίος της χώρας του. Συνεισέφερε στην πρόκριση του Περού στα προημιτελικά του Παγκοσμίου Κυπέλλου του 1978, ενώ είχε αναδειχθεί καλύτερος παίκτης της Νότιας Αμερικής για το 1972.

Διακρινόταν για την τεχνική του κατάρτιση και την ικανότητα επιτυχούς εκτέλεσης στημένων φάσεων. 
Το 2004, ο Πελέ τον επέλεξε για τη λίστα FIFA 100, των καλύτερων 125 εν ζωή ποδοσφαιριστών. Το Φεβρουάριο του 2008, προκειμένου να τιμηθεί η 50ή επέτειος της πρώτης κατάκτησης του Παγκοσμίου Κυπέλλου από την Εθνική Ομάδα της Βραζιλίας, ο Κουμπίγιας επιλέγη στην ιδανική ενδεκάδα της Νοτίου Αμερικής της τελευταίας 50ετίας. Ο Τεόφιλο Κουμπίγιας (μαζί με τους Μίροσλαβ Κλόζε και Τόμας Μίλερ) είναι ένας εκ των τριών ποδοσφαιριστών που έχουν πετύχει να σκοράρουν τουλάχιστον πέντε (ή και περισσότερα) τέρματα σε κάθε μία από τις διοργανώσεις δύο διαφορετικών Παγκοσμίων Κυπέλλων.
Αστυμέδουσα

Με το όνομα Αστυμέδουσα αναφέρεται στην αρχαία ελληνική μυθολογία, σύμφωνα με μία παράδοση, η τρίτη κατά σειρά σύζυγος του Οιδίποδα, ύστερα από τον θάνατο της Ιοκάστης και της Ευρυγανείας.

Η Αστυμέδουσα ήταν θυγατέρα του Σθενέλου. Επειδή μισούσε τους γιους του Οιδίποδα Ετεοκλή και Πολυνείκη, των οποίων ήταν μητριά, τους κατηγόρησε συκοφαντώντας τους στον πατέρα τους ότι δήθεν της έκαναν ανήθικες προτάσεις. Ο Οιδίποδας τότε τους καταράστηκε να έρθει μία ημέρα που ο ένας να στραφεί εναντίον του άλλου σε αγώνα μέχρι θανάτου, όπως και έγινε.

Ο μύθος της Αστυμέδουσας αποτελεί μία ασαφή και σκοτεινή εκδοχή της ιστορίας του Οιδίποδα, που κατασκευάσθηκε ίσως προκειμένου να δικαιολογήσει την τραγική μοίρα του Ετεοκλή και του Πολυνείκη.
Αστυκράτεια

Με το όνομα Αστυκράτεια αναφέρονται τρία διαφορετικά πρόσωπα της ελληνικής μυθολογίας, τα εξής:

# Θυγατέρα του Πολυείδου, αδελφή του πολεμιστή Ευχήνορα και της Μαντούς. Ο τάφος της Αστυκρατείας, κατά τον Παυσανία, βρισκόταν στην είσοδο του «Διονυσίου», του ναού του θεού Διονύσου που είχε ιδρύσει στα Μέγαρα ο πατέρας της.
# Μία από τις "Νιοβίδες", θυγατέρα δηλαδή του Αμφίονα και της Νιόβης. Σύμφωνα με τη "Βιβλιοθήκη Απολλοδώρου" τη σκότωσε η θεά Άρτεμις.
# Θυγατέρα του Αιόλου και της Τηλεπάτρας.
Πρόεδρος των Συνομόσπονδων Πολιτειών της Αμερικής

Ο Πρόεδρος των Συνομόσπονδων Πολιτειών της Αμερικής ήταν η κεφαλή του κράτους και της κυβέρνησης των Συνομόσπονδων Πολιτειών της Αμερικής,που σχηματίστηκαν μετά από την απόσχιση ορισμένων νότιων πολιτειών από την Ένωση των ΗΠΑ κατά την διάρκεια του Αμερικανικού Εμφυλίου Πολέμου.Το μόνο πρόσωπο που ανέλαβε αυτό το καθήκον ήταν ο Τζέφερσον Ντέηβις.Ήταν πρόεδρος του κράτους από τις 18 Φεβρουαρίου 1861 έως τις 10 Μαΐου 1865.
Ισαάκ Ζιντά

O Γιακούμπα Ισαάκ Ζιντά (γεννήθηκε το 1965) είναι στρατιωτικός -αντισυνταγματάρχης- από την Μπουρκίνα Φάσο και προσωρινός πρωθυπουργός της χώρας από τις 23 Σεπτεμβρίου 2015 ως τις 29 Δεκεμβρίου του ίδιου χρόνου. Για μικρό χρονικό διάστημα (1 Νοεμβρίου - 18 Νοεμβρίου 2014) ήταν προσωρινός αρχηγός κράτους.
Μπέρναρντ Άφινγκερ

Ο Μπέρναρντ Άφινγκερ ("Bernhard Afinger", 6 Μαΐου 1813 – 25 Δεκεμβρίου 1882) ήταν Γερμανός γλύπτης που μελέτησε τα έργα των παλαιότερων Γερμανών γλυπτών.
Μπ. `Αφινγκερ: "Μνημείο του [[Ερνστ Μόριτς Αρντ]]", 1865, [[Βόννη]]
Ο Άφινγκερ, γιος υφαντουργού, γεννήθηκε στη Νυρεμβέργη και για ένα χρονικό διάστημα εξάσκησε το επάγγελμα του αργυροχόου. Το 1840 άρχισε μαθήματα γλυπτικής στο Βερολίνο, με δάσκαλο τον διάσημο Κρίστιαν Ντάνιελ Ράουχ, που είχε εκτιμήσει τις ικανότητές του. Ο Άφινγκερ υπήρξε ιδιαίτερα επιτυχημένος στις προτομές, στη χάραξη μενταγιόν και σε έργα με θρησκευτικό θέμα. Σώζεται ωστόσο και ένας ανδριάντας του στη Βόννη, με θέμα τον αγωνιστή και ποιητή Ερνστ Μόριτς Αρντ. Πιθανώς τα γνωστότερα έργα του είναι το μνημείο στο Πανεπιστήμιο του Γκράιφσβαλτ και το άγαλμα του Νεύτωνα στο Εθνικό Μουσείο στην Πέστη. Πολλά άλλα έργα του κοσμούν διάφορα πνευματικά ιδρύματα και ναούς. Εκλέχθηκε μέλος της Ακαδημίας Καλών Τεχνών. Ο γλύπτης πέθανε στο Βερολίνο.
Κοϊναντούγκου

Το Κοϊναντούγκου (Koinadugu) είναι μια από τις 5 επαρχίες της Βόρειας περιφέρειας, Σιέρρα Λεόνε. Πρωτεύουσά της είναι η Καμπάλα. Έχει έκταση 12.121 τ.χλμ. (μεγαλύτερη επαρχία της Β. περιφέρειας), πληθυσμό 265.765 κατοίκων (μικρότερη) και πυκνότητα 21,92 κατοίκων ανά τ.χλμ. (μικρότερη).
Πορτ Λόκο

Το Πορτ Λόκο (Port Loko) είναι μια από τις 5 επαρχίες της Βόρειας περιφέρειας, Σιέρρα Λεόνε. Πρωτεύουσά της είναι το Πορτ Λόκο. Έχει έκταση 5.719 τ.χλμ. (τέταρτη μεγαλύτερη επαρχία της Β. περιφέρειας), πληθυσμό 500.992 κατοίκων (μεγαλύτερη) και πυκνότητα 87,6 κατοίκων ανά τ.χλμ. (δεύτερη μεγαλύτερη).
Ναουάλ Ελ Σααντάουι

Η Ναουάλ Ελ Σααντάουι (Αραβικά: نوال السعداوى, Αγγλικά:Nawal El Saadawi) (γεν. 1931) είναι Αιγύπτια 
γιατρός, συγγραφέας και φεμινίστρια

Έχει γράψει πολλά βιβλία σχετικά με τη θέση των γυναικών στον μουσουλμανικό κόσμο και έχει καταγγείλει την πρακτική της κλειτοριδεκτομής (που υπέστη και η ίδια σε μικρή ηλικία) και είναι διαδεδομένη σε διάφορες χώρες της Αφρικής και της Ασίας.

Υπήρξε από τους ιδρυτές της «Αραβικής Ένωσης για τα Ανθρώπινα Δικαιώματα» ("Arab Association for Human Rights"). Επίσης ίδρυσε την «Ένωση Αλληλεγγύης για τις Γυναίκες στον Αραβικό κόσμο» ("Arab Women's Solidarity Association"), την «Ένωση για την Αγωγή Υγείας» ("Health Education Association") και την «Ένωση Αιγυπτίων γυναικών συγγραφέων» ("Egyptian Women Writer’s Association").

Ήταν αρχισυντάκτρια του περιοδικού "Health Magazine" στο Κάιρο, και συντάκτρια στο ιατρικό περιοδικό "Medical Association Magazine".

Έχει τιμηθεί από το Συμβούλιο της Ευρώπης με το Βραβείο "«North-South»" ενώ της απονεμήθηκε και το "Inana International Prize" στο Βέλγιο.
Μπομπάλι

200px|right

Το Μπομπάλι (Bombali) είναι μια από τις 5 επαρχίες της Βόρειας περιφέρειας, Σιέρρα Λεόνε. Πρωτεύουσά της είναι το Μακένι. Έχει έκταση 7.985 τ.χλμ. (δεύτερη μεγαλύτερη επαρχία της Β. περιφέρειας), πληθυσμό 434.319 κατοίκων (δεύτερη μεγαλύτερη) και πυκνότητα 54,39 κατοίκων ανά τ.χλμ. (τρίτη μεγαλύτερη).
Κλιματολογία

thumb|310px|right|Παγκόσμιος κλιματολογικός χάρτης μέσης θερμοκρασίας, καλύπτοντας τριακονταετία.
Η Κλιματολογία είναι μια συνδυαστική επιστήμη της Μετεωρολογίας και της Γεωγραφίας με βασικό αντικείμενο έρευνας και μελέτης την μακρόχρονη σύνθεση του καιρού, δηλαδή το κλίμα, την διάκριση αυτού παράλληλα με την ερμηνεία των μεταβολών του και των εξ αυτών επιπτώσεων, καθώς και την εφαρμογή συναφών δεδομένων προς επίλυση ειδικών προβλημάτων.Οι επιστήμονες του κλάδου αυτού καλούνται κλιματολόγοι.
Μελαμπόδεια

Η Μελαμπόδεια ή Μελαμποδία ήταν επικό ποίημα του 7ου ή 6ου π.Χ. αιώνα, το οποίο αρχαίοι συγγραφείς (όπως ο Αθήναιος και ο Παυσανίας) απέδιδαν στον Ησίοδο, ενώ αντίθετα οι σύγχρονοι φιλόλογοι το κατατάσσουν στα "ψευδοησιόδεια" έπη. Αποτελούνταν από τρία τουλάχιστον βιβλία και διηγιόταν την ζωή και τα κατορθώματα του μυθικού ήρωα, μάντη και θεραπευτή Μελάμποδα.

Ο "Μελάμπους", κατά τον Ηρόδοτο, ήταν αυτός που εισήγαγε την λατρεία του Διονύσου στην Ελλάδα και καθιέρωσε τις φαλλικές τελετουργίες (Φαλληφόρια). Ήταν επίσης ο πρώτος άνθρωπος στον οποίο οι θεοί προσέδωσαν προφητικές και θεραπευτικές ικανότητες. Ως θεραπευτής απήλλαξε τις κόρες του Προίτου, του μυθικού βασιλιά της Τίρυνθας, από την μανία που τις είχε καταλάβει, επειδή αψήφησαν τον Διόνυσο, και έλαβε ως αμοιβή τα δύο τρίτα του βασιλείου του. Θεράπευσε επίσης τον Ίφικλο, τον γιό του "Φυλάκου", από τα προβλήματα στειρότητας που είχε, παίρνοντας ως αντάλλαγμα το περίφημο κοπάδι αγελάδων του πατέρα του (που ο Μελάμπους το ήθελε για να το χαρίσει στον αδελφό του "Βίαντα" προκειμένου αυτός να μπορέσει να παντρευτεί την Πηρώ, την κόρη του "Νηλέως").
Αυτούς τους μύθους το δίχως άλλο θα διηγιόταν η "Μελαμπόδεια" - άλλωστε ένα από τα διασωθέντα αποσπάσματα αναφέρεται ρητά στην ιστορία με τον Ίφικλο. 
Εκτός όμως από τις ιστορίες για τον Μελάμποδα, περιείχε επίσης και διηγήσεις για τους άλλους μεγάλους μάντεις της μυθικής εποχής.
Διαβάζουμε έτσι σε κάποιο απόσπασμα τον μύθο του Τειρεσία που μεταμορφώθηκε σε γυναίκα, επειδή σκότωσε ένα θηλυκό φίδι την ώρα που ζευγάρωνε. Έχοντας γνωρίσει τον έρωτα και σαν άνδρας και σαν γυναίκα, κλήθηκε ως διαιτητής στην λογομαχία μεταξύ Δία και Ήρας για το ποιο από τα δύο φύλα απολαμβάνει περισσότερο την ερωτική ηδονή. Ο Τειρεσίας είπε πως από τα δέκα μέρη ηδονής η γυναίκα γεύεται τα εννιά και ο άνδρας μόνο το ένα. Η Ήρα τότε θυμωμένη (επειδή αποκάλυψε τα μυστικά της γυναικείας φύσης) τον τύφλωσε, αλλά ο Δίας ως αντιστάθμισμα του χάρισε προφητική ικανότητα και μακροζωία. 
Ένα άλλο απόσπασμα αναφερόταν στην συνάντηση του Κάλχαντος με τον Μόψο και στον αγώνα μαντικής ικανότητας που επακολούθησε. Νικητής ανακηρύχθηκε ο Μόψος και ο Κάλχας ντροπιασμένος πέθανε από την λύπη του.
Συνολικά, από την "Μελαμπόδεια" διασώθηκα εννιά αποσπάσματα. Αναφέρονται από τον Αθήναιο, τον Στράβωνα,τον "Σχολιαστή της Οδύσσειας", τον Κλήμη τον Αλεξανδρέα και τον Ιωάννη Τζέτζη.
Κέρκωψ ο Μιλήσιος

Ο Κέρκωψ ο Μιλήσιος ήταν ποιητής του 6ου π.Χ. αιώνα, σύγχρονος και ανταγωνιστής του Ησιόδου σύμφωνα με τον Διογένη τον Λαέρτιο. Ο Αθήναιος τον αναφέρει ως πιθανό δημιουργό του έπους "Αιγίμιος". Μνημονεύεται επίσης από τον Απολλόδωρο. 

Ορισμένοι τον ταυτίζουν με τον άλλο Κέρκωπα, τον ορφικό ποιητή.
Fiat CR.42

Το Fiat CR.42 "Falco" (ιταλ. "γεράκι") ήταν ένα ιταλικό διπλάνο μαχητικό αεροσκάφος που αναπτύχθηκε στα τέλη της δεκαετίας του 1930 και χρησιμοποιήθηκε από την Ιταλική Βασιλική Αεροπορία ("Regia Aeronautica") καθώς και από τις αεροπορίες άλλων ευρωπαϊκών χωρών κατά την διάρκεια του Δευτέρου Παγκοσμίου Πολέμου.

Αν και επρόκειτο για ένα από τα πιο προηγμένα διπλάνα, το CR.42 ήταν ξεπερασμένο τεχνολογικά όταν η Ιταλία μπήκε στον πόλεμο τον Ιούνιο του 1940. Το αεροσκάφος αναπτύχθηκε λίγα χρόνια πριν το ξέσπασμα του πολέμου, όταν οι αεροπορίες όλων των μεγάλων δυνάμεων εξοπλίζονταν με μονοπλάνα μαχητικά ολομεταλικής κατασκευής, όπως το βρετανικό Supermarine Spitfire και το γερμανικό Messerschmitt Bf 109, που υπερείχαν σε οπλισμό και επιδόσεις σε σχέση με τα διπλάνα. Παρά τις αδυναμίες του, το CR.42 αποτέλεσε μαζί με τα πιο σύγχρονα Macchi MC.200 και MC.202 τον κορμό της δύναμης μαχητικών της "Regia Aeronautica" σε όλη την διάρκεια του πολέμου. Στα πρώτα στάδια της σύρραξης, το Falco αντιμετώπισε κυρίως αεροσκάφη παλαιότερης σχεδίασης, όπως το Gloster Gladiator, με ικανοποιητικά αποτελέσματα. Σταδιακά οι Σύμμαχοι ενέταξαν σε υπηρεσία σύγχρονους τύπους και το Fiat χρησιμοποιήθηκε περισσότερο σαν μαχητικό-βομβαρδιστικό/υποστηρίξεως. Το αεροσκάφος εξήχθη σε άλλες χώρες, μεταξύ των οποίων η Σουηδία και η Ουγγαρία. Τα ουγγρικά CR.42 γνώρισαν σημαντική δράση στο Ανατολικό Μέτωπο.
Μονοπλακοφόρα

Τα Μονοπλακοφόρα είναι μία πολυφυλετική ομοταξία μαλακίων που ζούνστον βυθό της βαθιάς θάλασσας. Δεν ήταν γνωστοί σωζόμενοι αντιπρόσωποι μονοπλακοφόρων μέχρι το 1952· προηγουμένως ήταν γνωστά μόνο από απολιθώματα.

<!--Although the shell of many monoplacophorans is limpet-like in shape, they are not gastropods and are not closely related to gastropods.
Ταϊτιανή Ομοσπονδία Ποδοσφαίρου

thumb|100px|Παλαιό λογότυπο

Η Ταϊτιανή Ομοσπονδία Ποδοσφαίρου (γαλλικά: "Fédération Tahitienne de Football", TFT) είναι το ανώτατο όργανο διοίκησης του ποδοσφαίρου στη Γαλλική Πολυνησία. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γαλλικής Πολυνησίας.
Πόπη Μαλλιωτάκη

Η Πόπη Μαλλιωτάκη (16 Οκτωβρίου 1971) είναι Ελληνίδα τραγουδίστρια.
Διαγράμματα δραστηριότητας

Τα Διαγράμματα δραστηριότητας ("Activity diagrams") είναι γραφικές αναπαραστάσεις των ροών εργασίας ("workflows") των σταδιακών δραστηριοτήτων και δράσεων με υποστήριξη για επιλογή, επανάληψη και συγχρονισμό. Στην UML (Unified Modeling Language), είναι διαγράμματα που προορίζονται να μοντελοποιήσουν τόσο τις υπολογιστικές όσο και τις οργανωτικές διαδικασίες (π.χ. ροές εργασίας). Τα διαγράμματα δραστηριότητας παρουσιάζουν τη συνολική ροή του ελέγχου.

Τα Διαγράμματα δραστηριότητας είναι κατασκευασμένα από ένα περιορισμένο αριθμό σχημάτων, που συνδέονται με βέλη. Οι πιο σημαντικοί τύποι σχημάτων είναι:

* στρογγυλεμένα ορθογώνια, αντιπροσωπεύουν ενέργειες,
* ρόμβοι, αντιπροσωπεύουν αποφάσεις,
* μπάρες, αντιπροσωπεύουν την έναρξη ("split") ή το τέλος ("join") των ταυτόχρονων δραστηριοτήτων,
* ένας μαύρος κύκλος αντιπροσωπεύει την αρχή (initial state) της ροής εργασίας,
* ένας περικυκλωμένος μαύρος κύκλος αντιπροσωπεύει το τέλος της (final state).

Τα "Βέλη" αντιπροσωπεύουν τη σειρά με την οποία συμβαίνουν οι δραστηριότητες.

Ως εκ τούτου, τα διαγράμματα δραστηριότητας μπορούν να θεωρηθούν ως μια μορφή διαγραμμάτων ροής ("flowcharts"). Tα τυπικά διαγράμματα ροής υστερούν κατασκευαστικά να εκφράσουν συγχρονισμό. Ωστόσο, τα σύμβολα ένωσης ("join") και διάσπασης ("split") στα διαγράμματα δραστηριότητας επιλύουν αυτή την αδυναμία, αλλά μόνο για απλές περιπτώσεις. Η έννοια του μοντέλου δεν είναι σαφή σε περιπτώσεις που είναι αυθαίρετα συνδεδεμένα με αποφάσεις ("decisions") ή βρόχους ("loops").

Ενώ στην UML 1.x, τα διαγράμματα δραστηριότητας ήταν μια εξειδικευμένη μορφή των διαγραμμάτων κατάστασης ("state diagrams"), στην UML 2.x, τα διαγράμματα δραστηριότητας μετασχηματίστηκαν να βασίζονται σε Petri net - όπως η σημασιολογία, αυξάνοντας έτσι τη διεύρυνση του πεδίου των καταστάσεων που μπορεί να μοντελοποιηθεί χρησιμοποιώντας διαγράμματα δραστηριότητας. Αυτές οι αλλαγές οδηγούν πολλά διαγράμματα δραστηριότητας της UML 1.x να ερμηνεύονται διαφορετικά στην UML 2.x.
Αλκή Ορόκλινη

Η Αλκή Ορόκλινη είναι κυπριακή ποδοσφαιρική ομάδα με έδρα την Ορόκλινη της επαρχίας Λάρνακας. Δημιουργήθηκε το 1979 ως Ομόνοια Ορόκλινης. Το 2014 μετονομάστηκε σε Αλκή Ορόκλινη. Συμμετέχει στο πρωτάθλημα Β΄ κατηγορίας της Κύπρου. 

Η ομάδα έχει κατακτήσει ένα πρωτάθλημα Β΄ κατηγορίας, ένα πρωτάθλημα Δ΄ κατηγορίας και ένα Κύπελλο Γ΄ κατηγορίας και Επίλεκτης κατηγορίας ΣΤΟΚ. Χρώματα της ομάδας είναι το μπλε και το κόκκινο.
Επτά Ημέρες του Μαΐου

Η ταινία Επτά Ημέρες του Μαΐου (αγγλικά Seven Days in May) είναι πολιτικό θρίλερ παραγωγής 1964 σε σκηνοθεσία Τζον Φράνκενχαϊμερ. Η ταινία είναι βασισμένη στο ομώνυμο μυθιστόρημα των Φλέτσερ Νέμπελ και Τσαρλς Μπέιλι ΙΙ, που κυκλοφόρησε το 1962, το οποίο διασκεύασε για τη μεγάλη οθόνη ο Ροντ Σέρλινγκ. Πρωταγωνιστές της ταινίας είναι οι Μπαρτ Λάνκαστερ, Κερκ Ντάγκλας, Φρέντρικ Μαρτς, Έντμοντ Ο'Mπράιεν και Άβα Γκάρντνερ. Η ταινία είναι επηρεασμένη από το αντικομμουνιστικό κλίμα που επικρατούσε στις Η.Π.Α κατά τη διάρκεια του ψυχρού πολέμου.
Διαγνωστικό και Στατιστικό Εγχειρίδιο Ψυχικών Διαταραχών

Το Διαγνωστικό και Στατιστικό Εγχειρίδιο Ψυχικών Διαταραχών (Diagnostic and Statistical Manual of Mental Disorders, DSM) της Αμερικανικής Ψυχιατρικής Εταιρίας (American Psychiatric Association, APA) είναι εγχειρίδιο για την κατάταξη των νοητικών διαταραχών γραμμένο σε απλή γλώσσα. Μαζί με τη "Διεθνή Στατιστική Ταξινόμηση Ασθενειών και Σχετικών Προβλημάτων Υγείας" ("International Statistical Classification of Diseases and Related Health Problems", "ICD") του Παγκοσμίου Οργανισμού Υγείας (ΠΟΥ) χρησιμοποιείται από κλινικούς ψυχολόγους, ερευνητές, εταιρίες ασφαλειών υγείας, φαρμακευτικές εταιρίες, το νομικό σύστημα, κ.α.

Η πιο πρόσφατη έκδοση του εγχειριδίου είναι η "DSM-5", εκδομένη στις 18 Μαΐου 2013.

Κατηγορία:Βιβλία ψυχολογίας
Αλεξάντρ Βασίλιεβιτς Αλεξάντροφ

Ο Αλεξάντρ Βασίλιεβιτς Αλεξάντροφ (Александр Васильевич Александров, 13 Απριλίου 1883 – 8 Ιουλίου 1946) ήταν Ρώσος / Σοβιετικός συνθέτης, ιδρυτής της ομώνυμης Χορωδίας. Ο Αλεξάντροφ έγραψε τη μουσική του εθνικού ύμνου της Σοβιετικής Ενώσεως, ο οποίος το 2000 έγινε ο εθνικός ύμνος της Ρωσίας (με νέους στίχους). Το έργο του αναγνωρίσθηκε με τις τιμητικές διακρίσεις του τίτλου του Λαϊκού Καλλιτέχνη της ΕΣΣΔ και του Βραβείου Στάλιν.

Ο Α.Β. Αλεξάντροφ, γνωστός με το υποκοριστικό Σάσα, γεννήθηκε στο Πλάχινο, ένα χωριό στα νοτιοανατολικά της Μόσχας. Ως παιδί, τραγουδούσε τόσο εντυπωσιακά, ώστε ταξίδεψε μέχρι την Αγία Πετρούπολη για να γίνει μέλος της χορωδίας του Καθεδρικού Ναού του Καζάν. Εκεί μελέτησε σύνθεση υπό τον Νικολάι Μέτνερ και συνέχισε στη Μόσχα, όπου πήρε διδακτορικό και τελικώς έγινε καθηγητής της μουσικής το 1918.

Εργαζόμενος ως καθηγητής στο Ωδείο της Μόσχας, ο Αλεξάντροφ ίδρυσε παράλληλα τη Χορωδία Αλεξάντροφ και διετέλεσε επί πολλά έτη διευθυντής της, θέση εξαιτίας της οποίας κέρδισε την ευαρέσκεια του Ιωσήφ Στάλιν. Η χορωδία του συμμετέσχε με επιτυχία στη Διεθνή `Εκθεση του 1937 στο Παρίσι και το 1942 ο Στάλιν παράγγειλε στον Αλεξάντροφ και στον στιχουργό Σεργκέι Μιχαλκόφ τη δημιουργία ενός νέου εθνικού ύμνου της ΕΣΣΔ. Ο νέος ύμνος υιοθετήθηκε επισήμως την 1η Ιανουαρίου 1944, έγινε πολύ δημοφιλής και παρέμεινε ο εθνικός ύμνος της χώρας μέχρι την κατέρρευση της ΕΣΣΔ το 1991. Αργότερα ωστόσο έγινε ο Εθνικός Ύμνος της Ρωσίας, με νέους στίχους από τον Μιχαλκόφ.

Η χορωδία Αλεξάντροφ με τον [[Ιωσήφ Κομπζόν]] ως σολίστα
Ο Α.Β. Αλεξάντροφ συνέθεσε επίσης πολλά πατριωτικά τραγούδια, μεταξύ των οποίων το περίφημο «Ο ιερός πόλεμος», καθώς και το επίσημο εμβατήριο των σοβιετικών (και σήμερα των ρωσικών) Ενόπλων Δυνάμεων, το «Τραγούδι του Σοβιετικού Στρατού». Γενικότερα, αναφέρεται ότι συνέθεσε επίσης όπερες και συμφωνικά έργα.

Απεβίωσε σε ηλικία 63 ετών, ενώ βρισκόταν σε περιοδεία στο Βερολίνο, σύμφωνα με κάποιες πηγές κατά το ταξίδι της επιστροφής από τη Γερμανία.